กรมส่งเสริมวัฒนธรรม จัดงานตลาดนัดผ้าซิ่นสานใจ ครั้งที่ 7  วันที่ 6–10 เมษายนนี้
นายชาย นครชัย อธิบดีกรมส่งเสริมวัฒนธรรม กล่าวว่า ได้ร่วมร่วมกับชมรมสานใจ สายใยผ้าซิ่น  จัดงานตลาดนัดผ้าซิ่นสานใจ ครั้งที่ 7 เพื่อสืบสานตามพระราชปณิธานในการส่งเสริมผ้าทอไทย ในสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ส่งเสริมผู้ทอผ้าจากทุกภาคในประเทศไทย ระหว่างวันที่ 6 -10 เมษายน 2565 ภายในงานมีกิจกรรม ประกอบด้วยการออกร้าน จำหน่ายผลิตภัณฑ์ผ้าทอไทยจากทั่วประเทศกว่า 100 บูธ นำมาให้เลือกซื้อเป็นของขวัญ ของฝาก จากผู้ทอผ้า การจัดแสดงแฟชั่นโชว์ผ้าไทย ชุดราตรีจากผ้าไหมไทย “วิจิตรตระการตา ผ้าไทย” โดยนักออกแบบรุ่นใหม่ และมีชื่อเสียง  การสรรค์สร้างผ้าปาเต๊ะสู่เวทีแฟชั่นผ้าไทยในระดับสากล  นอกจากนี้ ยังมีผ้าไทยโบราณหายากที่มีคุณค่า อาทิ ตระกูลเงินไทย “ครูศิลป์ของแผ่นดิน ผ้าทอตีนจก แม่ประนอม ทาแปง ศิลปินแห่งชาติ จังหวัดแพร่ และการจำหน่ายสินค้าเครื่องประดับประเภทเครื่องประดับเงินต่างๆ ผู้สนใจสามารถเข้าร่วมงานตั้งแต่เวลา 10.00 น.-22.00 น. ณ ชั้น 1 ศูนย์การค้าเดอะสตรีท  ถนนรัชดาภิเษก